Josep Borrell va reitera sprijinul UE pentru Kiev în timpul vizitei în Ucraina.
Josep Borrell vizitează astăzi Ucraina, în timp ce tensiunile de la graniță sunt în continuare ridicate. Oficialul Uniunii Europene va fi însoțit de ministrul ucrainean de externe, Dmytro Kuleba. Vizita sa subliniază sprijinul ferm al Uniunii Europene pentru suveranitatea Ucrainei.
Înaltul Reprezentant al UE pentru Afaceri Externe şi Politica de Securitate, Josep Borrell, va vizita astăzi Ucraina, în timp ce tensiunile cu Rusia din cauza consolidării militare în apropierea graniței rămân ridicate, notează EuroNews.În cadrul vizitei, Borrell se va deplasa mai întâi în estul Ucrainei și pe linia de contact, unde continuă să aibă loc confruntări între forțele ucrainene și separatiștii pro-ruși, la aproape șapte ani de la izbucnirea conflictului.El va fi însoțit de ministrul ucrainean de externe, Dmytro Kuleba, înainte de a se deplasa în Kiev pentru a se întâlni cu autoritățile țării."Prima sa deplasare externă din acest an subliniază sprijinul ferm al UE pentru suveranitatea și integritatea teritorială a Ucrainei, într-un moment în care țara se confruntă cu consolidarea militară și acțiunile hibride ale Rusiei", se arată într-un comunicat al Comisiei Europene publicat luni. The EU strongly supports Ukraine’s sovereignty and territorial integrity.High Representative/Vice-President @JosepBorrellF will be travelling to Ukraine tomorrow at a time when the country is confronted with Russian military build-up and hybrid actions.— European Commission (@EU_Commission) January 3, 2022.